Euroopa Liidu Teataja L 210 , 19/07/1982 Lk 0008 - 0009

Soomekeelne eriväljaanne: Peatükk 11 Köide 10 Lk 0116

Hispaaniakeelne eriväljaanne: Peatükk 15 Köide 3 Lk 0213

Rootsikeelne eriväljaanne: Peatükk 11 Köide 10 Lk 0116

Portugalikeelne eriväljaanne Peatükk 15 Köide 3 Lk 0213



Nõukogu otsus, 24. juuni 1982, Reini jõe keemilise saaste eest kaitsmise konventsiooni IV lisa täiendamise kohta (82/460/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 25. juuli 1977. aasta otsusega 77/586/EMÜ [4] sõlmis Euroopa Majandusühendus Reini jõe keemilise saaste eest kaitsmise konventsiooni (edaspidi "keemiakonventsioon") ja 29. aprillil 1963 Bernis allakirjutatud rahvusvahelist Reini saastekaitse komisjoni (edaspidi "rahvusvaheline komisjon") käsitleva lepingu lisalepingu; vastavalt keemiakonventsiooni artiklile 5 teeb rahvusvaheline komisjon ettepaneku viia konventsiooni IV lisasse sisse muudatused Reini jõgikonna veekogudes leiduvate teatavate heitmete piirnormide osas; vastavalt keemiakonventsiooni artiklile 14 on selliste muudatuste jõustumiseks nõutav nende ühehäälne vastuvõtt osaliste poolt; rahvusvaheline komisjon on esitanud elavhõbeda piirnormid keemiakonventsiooni IV lisa täiendusettepanekuna; on soovitav, et ühendus võtaks keemiakonventsiooni osalisena eespool nimetatud ettepaneku vastu, ON VASTU VÕTNUD JÄRGMISE OTSUSE: Artikkel 1 Euroopa Majandusühendus võtab vastu rahvusvahelise Reini saastekaitse komisjoni täiendusettepaneku 3. detsembril 1976 Bonnis allakirjutatud Reini jõe keemilise saaste eest kaitsmise konventsiooni IV lisa osas. Ettepaneku tekst on lisatud käesolevale otsusele. Artikkel 2 Nõukogu eesistuja teatab keemiakonventsiooniga kehtestatud korras Šveitsi Konföderatsiooni valitsusele artiklis 1 nimetatud ettepaneku vastuvõtmisest. Luxembourg, 24. juuni 1982 Nõukogu nimel eesistuja F. Aerts [1] EÜT C 180, 18.7.1980, lk 10. [2] EÜT C 291, 10.11.1980, lk 57. [3] EÜT C 348, 31.12.1980, lk 1. [4] EÜT L 240, 19.9.1977, lk 35. -------------------------------------------------- Rahvusvahelise Reini saastekaitse komisjoni ettepanek 3. detsembril 1976 Bonnis allakirjutatud Reini jõe keemilise saaste eest kaitsmise konventsiooni IV lisa täiendamiseks Rahvusvaheline Reini saastekaitse komisjon, võttes arvesse 3. detsembril 1976 Bonnis allakirjutatud Reini jõe keemilise saaste eest kaitsmise konventsiooni, võttes eriti arvesse selle artikleid 3, 4, 5 ja 14, teeb konventsiooni osalistele ettepaneku täiendada 3. detsembri 1976. aasta konventsiooni IV lisa elavhõbeda osas järgmiselt: PIIRVÄÄRTUSED (Artikkel 5) Aine või ainerühm | Päritolu | Aine lubatav maksimumkontsentratsioon | Aine lubatav maksimumkogus | Olemasolevate heitmete tähtaeg | Märkused | Elavhõbe | Kloorleeliste elektrolüüsi ettevõtted | Elavhõbeda lubatav maksimumkontsentratsioon saadakse elavhõbeda lubatava maksimumkoguse jagamisel tonni kloori tootmiseks kuluva vee kogusega | Keskmiselt 0,5 g elavhõbedat tonni toodetava kloori kohta kuus. Keskmiselt 2 g elavhõbedat tonni toodetava kloori kohta päevas | 1. juuli 1983 | Eelmistes veergudes välja toodud piirnormid kehtivad tootmistegevusest tuleneva elavhõbeda puhul ja neid tuleb seetõttu jälgida tootmisettevõtete väljalaskeava juures. Mõõtmis-, analüüsi- ja proovivõtumeetodite kohta vaata rahvusvahelise komisjoni 28. detsembri 1979. aasta soovitusi | Vastavalt konventsiooni artiklitele 14 ja 19 jõustuvad tabelis ettenähtud meetmed nende ühehäälse vastuvõtu korral konventsiooniosaliste poolt. Osalised teatavad heakskiitmisest Šveitsi Konföderatsiooni valitsusele, kes kinnitab teate kättesaamist. --------------------------------------------------